ROMÂNIA

JUDEŢUL SATU MARE

CONSILIUL LOCAL AL

MUNICIPIULUI SATU MARE

**HOTĂRÂREA NR. 416/19.12.2024**

**privind** **abrogarea Hotărârii Consiliului Local al municipiului Satu Mare nr. 223/25.11.2010**

Consiliul Local al Municipiului Satu Mare,

Analizând proiectul de hotărâre înregistrat sub nr. 70473/12.12.2024, referatul de aprobare al inițiatorului, înregistrat sub nr. 70476/12.12.2024, raportul de specialitate al Serviciului Juridic, înregistrat sub nr. 70513/12.12.2024 și avizele comisiilor de specialitate ale Consiliului Local Satu Mare,

Ținând seama de prevederile Legii privind normele de tehnică legislativă pentru elaborarea actelor normative nr. 24/2000, republicată, cu modificările şi completările ulterioare,

 În temeiul prevederilor art. 129 alin. (2) lit. d) coroborate cu alin. (7) lit. g), h), i), ale art. 139 alin. (1), precum şi ale art. 196 alin. (1) lit. a) din O.U.G. nr. 57/2019 privind Codul administrativ cu modificările şi completările ulterioare,

 Adoptă prezenta

**H O T Ă R Â R E:**

**Art. 1.** Se abrogă Hotărârea Consiliului Local al municipiului Satu Mare nr. 223/25.11.2010 privind organizarea jocurilor de artificii cu articole pirotehnice în municipiul Satu Mare.

**Art. 2.**  Cu ducerea la îndeplinire a prezentei hotărâri se încredințează Primarul municipiului Satu Mare prin Serviciul Juridic şi Poliţia Locală.

 **Art. 3.** Prezenta hotărâre se comunică, prin intermediul Secretarului general al municipiului Satu Mare în termenul prevăzut de lege, Primarului municipiului Satu Mare, Instituției Prefectului - Județul Satu Mare, Serviciului Juridic, Poliţiei Locale Satu Mare și se aduce la cunoștință publică.

**Președinte de ședință, Contrasemnează**

 **Bertici Ștefan  Secretar general,**

 **Mihaela Maria Racolța**

Prezenta hotărâre a fost adoptată în ședința ordinară cu respectarea prevederilor art. 139 alin. (1) din O.U.G. nr. 57/2019 privind Codul administrativ, cu modificările și completările ulterioare;

|  |  |
| --- | --- |
| Total consilieri în funcţie | 23 |
| Nr. total al consilierilor prezenţi | 23 |
| Nr. total al consilierilor absenţi | 0 |
| Voturi pentru | 23 |
| Voturi împotrivă | 0 |
| Abţineri | 0 |

Redactat în 3 exemplare originale